கேள்வி: திருவெக்கா சொன்ன வண்ணம்செய்த பெருமாள் கோயில் குறித்து விரிவாக சொல்லுங்கள்.
பதில்: திருவெக்கா சொன்ன வண்ணம் செய்த பெருமாள் கோயில், அல்லது யதோத்காரி பெருமாள் கோயில் (Yathothkari Perumal Temple), காஞ்சிபுரம் அமைந்துள்ள ஆழ்வார்களால் மங்களாசாசனம் செய்யப்பெற்ற 108 திவ்ய தேசங்கள் ஒன்றான வைணவம் திருத்தலம். இது பொய்கையாழ்வார் அவதரித்தச் சிறப்புடைய தலம்.
கேள்வி: திருவெக்கா சொன்ன வண்ணம்செய்த பெருமாள் கோயில் - தலபுராணம் பற்றி நீங்கள் என்ன அறிந்துள்ளீர்கள்?
பதில்: பிரம்மா அஸ்வமேத யாகம் நடத்த சத்யா விரதத் தலமான காஞ்சி வந்து, உத்தரவேதி என்னும் யாகசாலையில் யாகம் வளர்த்தார். ஆனால் தனது மனைவியான சரஸ்வதி விட்டு யாகத்தைத் தொடங்கினர். இதனால் வெகுண்ட சரஸ்வதி உலகை இருளாக்க, திருமால் விளக்கொளிப் பெருமாளாகத் திருதன்காவில் தோன்றினர். யாகத்தைத் தொடர்ந்த பிரம்மாவை தடுக்க, சரஸ்வதி சரபம் எனும் பறவை மிருக உருவில் அசுரன் ஏவ, நாராயணன் எட்டுக் கைகளில் திவ்ய ஆயுதங்களுடன் அட்டபுயகரம் வந்து சரபத்தை அழித்தார். பின்னர் பிரம்மா மீண்டும் தொடர்ந்த யாகத் தீயை அழிக்க, சரஸ்வதி தேவியே வெள்ளப்பெருக்காய் வேகவதி ஆறு பெருகிவர, பெருமாள் தானே அணையாய் நதியின் குறுக்கே கிடந்து நதியின் போக்கை மாற்றி யாகத்தின் புனிதத்தீயைக் காத்த தலமே ''திருவெக்கா'' ஆகும். இதனாலே பெருமாள் ''வெக்கனை கிடந்தான்'' என ஆழ்வர்களால் அருளப்படுகிறார்.